ballad opera
Store norske leksikon,Kunst og estetikk,Musikk,Musikkteori,Musikalske former
Ballad opera er en syngespilltype som særlig var populær i Storbritannia cirka 1728–1750. Stykkene ble ofte skrevet som parodier på samtidige seriøse operaer med musikk hentet fra folketoner og populærmelodier og handlingen lagt til Londons underverden.
Den mest kjente ballad opera er The Beggar's Opera (Tiggeroperaen, 1728) av Johann Christian Pepusch og John Gay. Det er denne som danner utgangspunkt for Dreigroschenoper (Tolvskillingsoperaen, 1928) av Bertolt Brecht og Kurt Weill.Etter 1760 ble musikken til ballad operas skrevet av komponister som Thomas Arne og Charles Dibdin; blant tekstforfatterne var Henry Fielding. Charles Coffeys The Devil to Pay (1731) ble i 1747 oversatt til tysk – Der Teufel ist los – og dette ble begynnelsen på det tyske Singspiel. Les mer i Store norske leksikon musikkteater form – musikk Musikk i Storbritannia og Nord-Irland musikk